pythainlp/thai-wiki-dataset-v4 huggingface dataset:
เจนี่ อัลภาชน์

เจนี่ เทียนโพธิ์สุวรรณ์ (เกิด 11 กันยายน พ.ศ. 2524) ชื่อเล่น เจนี่ เป็นนักแสดงและนางแบบชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3
ประวัติ.
เจนี่เกิดที่ลอสแอนเจลิส สหรัฐอเมริกา เป็นบุตรของสมศักดิ์กับชไมพร เทียนโพธิ์สุวรรณ์ มีน้องสาวคนเดียวชื่อชาลิสา เทียนโพธิ์สุวรรณ์ เจนี่เกิดและโตในสหรัฐอเมริกาก่อนย้ายกลับมาไทยเมื่ออายุได้ 11 ปี และเธอไม่สามารถเขียน อ่านภาษาไทยได้เลย หลังจากนั้น เธอสำเร็จการศึกษาระดับมัธยมศึกษาจากโรงเรียนบดินทรเดชา (สิงห์ สิงหเสนี) และระดับปริญญาตรีคณะนิเทศศาสตร์ มหาวิทยาลัยกรุงเทพ รุ่น 39 ในปี พ.ศ. 2548 รวมทั้งปฏิเสธว่าไม่ได้เป็นลูกครึ่งแต่อย่างใด
การทำงาน.
เจนี่เข้าสู่วงการบันเทิงจากการมีแมวมองมาติดต่อเมื่อครั้งเธอยังศึกษาอยู่ในระดับมัธยมศึกษา มีผลงานแรกในมิวสิกวิดีโอเพลง "Only You" ของเจอาร์-วอย, "หากเป็นฉัน" ของเอกซ์, "รักเธอหมดหัวใจ" ของเรืองศักดิ์ ลอยชูศักดิ์ และ "จะเอาจากไหน" ของธงไชย แมคอินไตย์ และมีผลงานโฆษณาสบู่ล้างหน้า ดร.มนตรี, เคเอลิปแคร์, ลอรีเอะ และเรนองที
ต่อจากนั้นเธอได้รับการชักชวนมาแสดงละครโทรทัศน์ของหทัยรัตน์ อมตะวณิชย์ ซึ่งเป็นผู้จัดละคร ผลงานที่ทำให้เป็นที่รู้จักคือละครเรื่อง "สายรุ้ง" และมีร่วมงานอื่นๆ เช่น "กะล่อนคูณสอง", "รักสุดหัวใจ ยอดชีวัน", "นางโจร", "พระจันทร์แสนกล", "สมปองน้องสมชาย", "ภูแสนดาว", "หนึ่งในทรวง", "ต่างฟ้าตะวันเดียว" เป็นต้น และในปี พ.ศ. 2544 เธอมีผลงานที่สร้างชื่อในละครเรื่อง "ทางผ่านกามเทพ" แสดงนำคู่กับ แอนดริว เกร็กสัน
ชีวิตส่วนตัวและครอบครัว.
เจนี่ได้จดทะเบียนสมรสกับชนม์สวัสดิ์ อัศวเหม เมื่อวันที่ 8 สิงหาคม พ.ศ. 2556 หลังจากคบหาดูใจมาได้ 5 เดือน ซึ่งตลอดเวลาการใช้ชีวิตคู่ได้ถูกจับจ้องและวิพากษ์วิจารณ์ทั้งในแง่ดีและไม่ดีตลอดเวลา ช่วงเดือนกรกฎาคมปีถัดมา ได้มีการแพร่ภาพบุคคลที่หน้าตาละม้ายเธอถูกซ้อมจนมีร่างกายเขียวช้ำ โดยพอลล่า เทเลอร์ เพื่อนสนิทของเธอได้ออกมายืนยันว่าเป็นภาพของเจนี่จริง ซึ่งก่อนหน้านี้ไม่กี่วันได้มีข่าวว่าเธอและสามีได้แยกทางกันมา 4 เดือนแล้ว ท้ายที่สุดเจนี่และชนม์สวัสดิ์ได้หย่าขาดจากกันเมื่อวันที่ 29 กรกฎาคม พ.ศ. 2557 โดยเจนี่ได้กลับมาใช้ชื่อสกุลเดิม
ในปลายปี พ.ศ. 2560 เจนี่คบหากับนนท์ อัลภาชน์ และในวันที่ 2 กรกฎาคม พ.ศ. 2561 ได้มีการเผยแพร่ภาพถ่ายของนนท์ที่คุกเข่าขอเจนี่แต่งงานริมทะเลในมาลิบู รัฐแคลิฟอร์เนีย สหรัฐอเมริกา ผ่านทางอินสตาแกรม และทั้งสองสมรสกันในวันที่ 19 ตุลาคม พ.ศ. 2561 วันที่ 29 พฤศจิกายน พ.ศ. 2562 เจนี่ ได้ให้กำเนิดบุตรสาว และได้ตั้งชื่อว่า ณเพชร อัลภาชน์ ชื่อเล่นคือ โนล่า พร้อมกับการโพสต์ภาพลูกสาวลงในอินสตาแกรมของนนท์ และ เจนี่
ผลงาน.
เดอะเฟซไทยแลนด์.
โดยเจนี่สอนและเป็นกรรมการในช่วง Master Class ในตอนที่ 6 และ มอบโจทย์และเป็นกรรมการในช่วง Campaign ในตอนที่ 9 และ 11
เรืองศักดิ์ ลอยชูศักดิ์

เรืองศักดิ์ ลอยชูศักดิ์ (เกิด 9 มีนาคม พ.ศ. 2521) ชื่อเล่น เจมส์ เป็นนักร้อง นักแสดง พิธีกรชาวไทย อดีตนักร้องสังกัดอาร์เอส สังกัด จีเอ็มเอ็ม แกรมมี่
โดยในปี 2555 เจมส์-เรืองศักดิ์ ได้กลับมาจัดคอนเสิร์ตร่วมกับอาร์เอสอีกครั้ง และในปี 2556 ได้ร่วมคอนเสิร์ต อาร์เอสมีตติ้ง ที่รวมศิลปินเก่าของอาร์เอสไว้คับคั่ง เช่น บาซู, บอยสเก๊าท์, แร็พเตอร์, ลิฟท์-ออย, ทัช , เต๋า และ อนัน อันวา อีกด้วย 
ประวัติ.
เรืองศักดิ์ ลอยชูศักดิ์ ชื่อเล่น เจมส์ เกิดเมื่อวันที่ 9 มีนาคม พ.ศ. 2521 ที่อำเภอชะอวด จังหวัดนครศรีธรรมราช เป็นบุตรของนายชูศักดิ์ กับนางสุจินต์ ลอยชูศักดิ์ สำเร็จการศึกษาระดับปริญญาตรีจาก คณะศิลปกรรมศาสตร์ มหาวิทยาลัยศรีนครินทรวิโรฒ วิชาเอกดุริยางคศาสตร์สากล และระดับปริญญาโทจาก คณะเศรษฐศาสตร์ จุฬาลงกรณ์มหาวิทยาลัย สาขาวิชาเศรษฐศาสตร์การเมือง เคยเป็นศิลปินในสังกัดอาร์เอส และ จีเอ็มเอ็ม แกรมมี่
เจมส์ เรืองศักดิ์มีผลงานเพลงกับค่ายอาร์เอสโดยออก อัลบั้มแรกในปี พ.ศ. 2538 อัลบั้มแรกคือ "ได้เวลา..เจมส์" อีก 2 ปีถัดมามีอัลบั้ม "ไซเรน เลิฟ" "ฟอร์เอฟเวอร์เจมส์" "เดอะ เน็กซ์" "เจมส์ ฮิตซีรีส์" และ "เจมส์ เอฟ.เอ็ม."
ในปี 2541 เจมส์ได้รับรางวัลพระพิฆเนศทองคำพระราชทาน สาขาต่อต้านยาเสพติด จาก ป.ป.ส.และคณะกรรมการโครงการศิลปินต่อต้านยาเสพติด และในปีเดียวกันเจมส์ เรืองศักดิ์ รอดชีวิตจากอุบัติเหตุเครื่องบินการบินไทย เที่ยวบินที่ 261 ตกที่ จังหวัดสุราษฎร์ธานี ระหว่างที่จะเดินทางไปเล่นคอนเสิร์ตเมื่อวันที่ 11 ธันวาคม จนได้รับฉายาว่า "เจมส์กระดูกเหล็ก"
เจมส์ เรืองศักดิ์ เคยประกอบธุรกิจ "ร้านข้าวมันไก่เจมส์" ซึ่งมีอิทธิพลจากเพลงดังของเจมส์ เรืองศักดิ์ (เพลงข้าวมันไก่) และได้สร้างค่ายเพลงในเครืออาร์เอสในชื่อ ไอดี เร็คคอร์ด ต่อมาในปี พ.ศ. 2550 เจมส์ เรืองศักดิ์ ได้ย้ายมาเป็นศิลปินในสังกัด จีเอ็มเอ็ม แกรมมี่ และ ได้ดำรงตำแหน่งผู้บริหาร สถาบันดนตรีมีฟ้า ในเครือ จีเอ็มเอ็ม แกรมมี่ จนถึงปี 2553 จึงได้ลาออก กลับสู่การเป็นนักร้องและนักแสดงอีกครั้ง
ชีวิตส่วนตัว เจมส์ เรืองศักดิ์ เคยคบหาดูใจกับ เอ๊ะ - ศศิกานต์ อภิชาติวรศิลป์ เป็นระยะเวลานานเกือบ 12 ปี และในวันที่ 21 กรกฎาคม 2554 ได้ออกมาแถลงข่าวในภายหลังว่าเลิกรากันแล้ว เนื่องจากทัศนคติและการใช้ชีวิตที่ไม่ตรงกัน ปัจจุบันได้สมรสกับนัชชา แดงงาม (ก้อย) โดยได้จดทะเบียนสมรส เมื่อวันที่ 12 ตุลาคม 2558 โดยมีพิธีหมั้นในวันที่ 24 ธันวาคม 2558 เข้ารับพระราชทานน้ำสังข์จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เมื่อ 4 มีนาคม 2559 
ผลงานเพลงอิสระ.
1. คนขี้เหงา 
2566: ปากบอกไม่เป็นไร
เฮลทูเบอร์มิวดา

เฮลทูเบอร์มิวดา (– เบอร์มิวดาจงเจริญ) เป็นชื่อของเพลงชาติอย่างไม่เป็นทางการของเบอร์มิวดา ประพันธ์โดยเบตส์ จอห์น (Bettes John) สำหรับเพลงชาติในทางราชการนั้น ใช้เพลงก็อดเซฟเดอะควีน อันเป็นเพลงชาติของสหราชอาณาจักร ซึ่งบังคับใช้ในดินแดนโพ้นทะเลของอังกฤษด้วย
สมเด็จพระบรมราชมาตามหัยกาเธอ กรมหมื่นมาตยาพิทักษ์

สมเด็จพระบรมราชมาตามหัยกาเธอ กรมหมื่นมาตยาพิทักษ์ (10 พฤศจิกายน พ.ศ. 2355 – 18 พฤษภาคม พ.ศ. 2382) เป็นพระราชโอรสในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดาทรัพย์ ในรัชกาลที่ 3 เป็นพระราชชนก (พ่อ) ในสมเด็จพระเทพศิรินทราบรมราชินี เป็นพระราชอัยกา (ตา) พระบาทสมเด็จพระจุลจอมเกล้าเจ้าอยู่หัว เป็นพระราชปัยยกา (ทวด) ในพระบาทสมเด็จพระมงกุฎเกล้าเจ้าอยู่หัวและพระบาทสมเด็จพระปกเกล้าเจ้าอยู่หัว และเป็นต้น
พระประวัติ.
สมเด็จพระบรมราชมาตามหัยกาเธอ กรมหมื่นมาตยาพิทักษ์ มีพระนามเมื่อแรกประสูติว่า หม่อมเจ้าศิริวงศ์ เป็นพระราชโอรสลำดับที่ 6 ในพระบาทสมเด็จพระนั่งเกล้าเจ้าอยู่หัว และลำดับที่ 1 ในเจ้าจอมมารดาทรัพย์ ในรัชกาลที่ 3 พระสนมเอก ธิดาพระอักษรสมบัติ (ทับ) กับผ่อง ณ พัทลุง ประสูติเมื่อวันที่ 10 พฤศจิกายน พ.ศ. 2355 มีพระขนิษฐาร่วมเจ้าจอมมารดาหนึ่งพระองค์ คือ สมเด็จพระบรมราชมาตามหัยิกาเธอ กรมพระยาสุดารัตน์ราชประยูร (เดิม หม่อมเจ้าละม่อม)
พระโอรสและพระธิดา.
สมเด็จพระบรมราชมาตามหัยกาเธอ กรมหมื่นมาตยาพิทักษ์ มีพระโอรสพระธิดารวม 9 พระองค์ คือ 
สิ้นพระชนม์.
สมเด็จพระบรมราชมาตามหัยกาเธอ กรมหมื่นมาตยาพิทักษ์ สิ้นพระชนม์ในรัชกาลที่ 3 เมื่อวันเสาร์เดือน 7 ขึ้น 5 ค่ำ ปีกุน ตรงกับวันที่ 18 พฤษภาคม พ.ศ. 2382 สิริพระชันษา 26 ปี พระบาทสมเด็จพระนั่งเกล้าเจ้าอยู่หัวทรงอาลัยเป็นอันมาก ด้วยเป็นพระราชโอรสพระองค์ใหญ่ในขณะนั้น จึงทรงพระกรุณาโปรดเกล้าฯ ให้จัดการปลูกพระเมรุพระราชทานเพลิงพระศพ ณ ท้องสนามหลวงเป็นการใหญ่ แล้วให้อัญเชิญพระอัฐิบรรจุในพระโกศทองคำ มาประดิษฐานไว้ ณ ตำหนักกรมสมเด็จพระศรีสุลาไลย ในพระบรมมหาราชวัง ครั้นภายหลังเมื่อพระบาทสมเด็จพระจุลจอมเกล้าเจ้าอยู่หัวเสด็จเถลิงถวัลยราชสมบัติ จึงโปรดเกล้าฯ ให้ช่างทำพระโกศทองคำจำหลักลายลงยาราชาวดีเปลี่ยนถวายใหม่ และโปรดเกล้าฯ ให้สถาปนาพระอัฐิขึ้นเป็น สมเด็จพระบรมราชมาตามหัยกาเธอ เพื่อเป็นการเฉลิมพระเกียรติแด่พระราชอัยกา
สมเด็จพระบรมราชมาตามหัยกาเธอ กรมหมื่นมาตยาพิทักษ์ เป็นต้น
สเต็มเซลล์บำบัด

สเต็มเซลล์บำบัด  หมายถึง การรักษาโดยการใช้เซลล์ต้นกำเนิด หรือ สเต็มเซลล์ ในการรักษาโรค 
ประเภท.
การใช้สเต็มเซลล์บำบัดสามารถแยกออกเป็น 3 ประเภท ดังนี้
สเต็มเซลล์บำบัดจะแตกต่างจากเซลล์บำบัด เนื่องจากสเต็มเซลล์บำบัดนั้นจะเป็นการใช้เซลล์ต้นกำเนิดในการรักษา ต่างจากเซลล์บำบัดที่ใช้ใช้แค่ระดับเซลล์ในการบำบัดรักษา และโดยมากมักจะเป็นการใช้เซลล์ที่ได้มาจากสัตว์
เกริกพล มัสยวาณิช

เกริกพล มัสยวาณิช (เกิด 1 มกราคม พ.ศ. 2521) ชื่อเล่น ฟลุค เป็นนักแสดงและพิธีกรชาวไทย
ประวัติ.
เกริกพล มัสยวาณิช ชื่อเล่น ฟลุค เกิดเมื่อวันที่ 1 มกราคม พ.ศ. 2521 ที่อำเภอบ้านแพ้ว จังหวัดสมุทรสาคร เป็นนักแสดงและพิธีกรชาวไทย บิดาชื่อ มานิต มัสยวาณิช ส่วนมารดา ไม่ทราบชื่อ มีน้องสาว 1 คน คือ พั้นช์ ชนมาศ มัสยวาณิช และมีน้องชาย 1 คน คือ เบียร์ สรณัฐ มัสยวานิช (ถึงแก่กรรม ด้วยสาเหตุอาการหัวใจวาย) เรียนโรงเรียนประจำที่สหรัฐอเมริกาเป็นเวลา 4 ปี ที่ Pomfret School ในมลรัฐ Connecticut และจบการศึกษาเกรด 12 ที่โรงเรียนนานาชาติ ISB หรือ International School of Bangkok และระดับอุดมศึกษาจากคณะศิลปศาสตร์ มหาวิทยาลัยอัสสัมชัญ มีผลงานแสดงในมิวสิกวิดีโอเพลง พรุ่งนี้ไม่สาย ของทาทา ยัง ผลงานละครเรื่อง ทอฝันกับมาวิน,ลัดฟ้ามาหารัก,โดดเดี่ยวไม่เดียวดาย ผลงานภาพยนตร์เรื่อง กำแพง มีงานพิธีกรรายการ สตาร์สตอรี่, แฟ็บ ทีวี และออกผลงานเพลง 1 ชุด
ทางด้านชีวิตส่วนตัว เกริกพล มัสยวาณิช
ได้เข้าวิวาห์กับ ชญาดา ลิ่วเฉลิมวงศ์ อดีตพิธีกรรายการ "ตีสิบ" เมื่อ 22 ตุลาคม พ.ศ. 2545 หลังจากคบหากันนาน 2 ปี มีลูกชายด้วยกัน 1 คนคือ อชิรวัตติ์ มัสยวาณิช (อชิ) เกิดเมื่อวันที่ 26 มีนาคม พ.ศ. 2546 ต่อมาได้หย่าร้างกันหลังจากที่ใช้ชีวิตคู่ร่วมกันมา 5 ปี
ปัจจุบัน ได้สมรสกับ นาตาลี ณัฏฐินี เจียรวนนท์ มีลูกสาวด้วยกัน 1 คนคือ นาตาชา มัสยวาณิช (นาตาชา) เกิดเมื่อวันที่ 6 เมษายน พ.ศ. 2564
ผลงานเพลง.
สตูดิโออัลบั้ม.
อัลบั้ม "Two side two story" (14 พฤศจิกายน พ.ศ. 2540).
หมายเหตุ: อัลบั้มเพลงประกอบละคร ดวงไฟในพายุ และละคร ทายาทคุณหญิง (ออกอัลบั้มคู่กับ อ้อม-สุนิสา สุขบุญสังข์)
คริปเทเนอร์แอลอี

คริปเทเนอร์แอลอี  เป็นโปรแกรมเข้ารหัส 128 บิต ช่วยเก็บรักษาข้อมูลส่วนบุคคลที่สำคัญ โปรแกรมนี้สามารถใส่รหัสไฟล์หรือโฟลเดอร์บนเครื่องคอมพิวเตอร์ สามารถปกป้องข้อมูลได้ทุกชนิด เช่นไฟล์เอกสาร ไฟล์มิเดีย เป็นต้น บน Drive USB , CD หรือ Harddisk ได้ด้วย รุ่นล่าสุด คือ Cryptainer 7.1 Series รันบน platform ของ Intel AMD และ Cyrix ใช้ได้กับ OS ของ Window เท่านั้น เช่น Window 95/ME/2000/2003 Server/XP/Vista
การทำงานของ Cyptainer LE.
Cyptainer LE จะสร้างไดรว์จำลองเหมือนกับ drive C: หรือ D:ในคอมพิวเตอร์ขึ้นเพื่อใช้เก็บข้อมูลต่างๆ วิธีการเข้าถึงข้อมูลนี้คือใส่ password ที่กำหนดไว้ สามารถลาก file ใส่ในไดวร์จำลองได้ ข้อมูลจะถูกเข้ารหัสอัตโนมัติ เมื่อเลิกใช้งานโปรแกรมนี้ ไดรว์จำลองจะหายไป ถ้าผู้ใช้คนอื่นเข้าใช้งาน จะไม่สามารถเห็นไดรว์นี้ได้ สามารถสร้างไดวร์ได้อย่างไม่จำกัด
ลิสเซินทูมายฮาร์ท

ลิสเซินทูมายฮาร์ท (; โรมาจิ: "リッスン・トゥ・マイ・ハート"; : Rissun to mai hato) เป็นซิงเกิลภาษาญี่ปุ่นลำดับที่ 4 ของโบอาในรูปแบบของแม็กซี่ซิงเกิล วางขายเมื่อวันที่ 17 มกราคม พ.ศ. 2545 ซึ่งเป็นซิงเกิลที่สร้างชื่อให้กับโบอา โดยเพลงลิสเซินทูมายฮาร์ท เป็นเพลงในอัลบั้มลิสเซินทูมายฮาร์ท ที่มีชื่อเดียวกันกับซิงเกิลนี้และเบสท์อัลบั้ม BEST OF SOUL ส่วนเพลงลิสเซินทูมายฮาร์ท (เวอร์ชันภาษาอังกฤษ) จะอยู่ในอัลบั้ม Next World ซิงเกิลนี้เปิดตัวสัปดาห์แรกที่อันดับ 5 ของออริกอนชาร์ต และมียอดขายรวม 179,590 แผ่น 
เพลงลิสเซินทูมายฮาร์ท เป็นเพลงประกอบโฆษณาโทรศัพท์มือถือโตชิบา cdmaOne C5001T ของ au และนอกจากนี้เพลง LISTEN TO MY HEART เวอร์ชันเกาหลีอยู่ในอัลบั้มรวมเพลงภาษาเกาหลีที่ชื่อว่า K-Pop Selection อีกด้วย
คัมภีร์มรณะ

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
คัมภีร์มรณะ ("คัมภีร์ของผู้มรณะ") เป็นหนังสืองานศพอียิปต์โบราณซึ่งใช้ตั้งแต่ต้นราชอาณาจักรใหม่ (ราว 1550 ปีก่อน ค.ศ.) ไปจนถึงราว 50 ปีก่อน ค.ศ. ชื่อดั้งเดิมในภาษาอียิปต์ทับศัพท์ได้ว่า "rw nw prt m hrw" แปลว่า "คัมภีร์แห่งการล่วงเข้ามาในเวลากลางวัน" (Book of Coming Forth by Day) หรือ "คัมภีร์แห่งการปรากฏเข้าสู่แสงสว่าง" (Book of Emerging Forth into the Light) คัมภีร์นี้ประกอบด้วยมนตร์คาถาจำนวนหนึ่งซึ่งตั้งใจให้เป็นเครื่องช่วยเหลือผู้วายชนม์ในการเดินทางผ่าน "ดูอัต" (Duat, ยมโลก) เข้าสู่ชีวิตหลังความตาย เป็นผลงานที่นักบวชหลายคนเขียนขึ้นตลอดระยะเวลาราว 1,000 ปี
คัมภีร์นี้เป็นส่วนหนึ่งของประเพณีการจัดทำข้อความพิธีศพ ข้อความสมัยก่อนหน้าได้แก่ ข้อความพิระมิด (Pyramid Texts) และข้อความโลงศพ (Coffin Texts) ซึ่งเขียนลงบนวัตถุ มิได้เขียนลงกระดาษพาไพรัส คาถาบางบทในคัมภีร์นำมาจากข้อความเหล่านี้เอง และมีอายุยาวนานถึง 3 สหัสวรรษก่อน ค.ศ. ส่วนคาถาบทอื่น ๆ ประพันธ์ขึ้นในสมัยหลัง และนับอายุถอยหลังไปได้ถึงสมัยกลางที่สาม (1,100 ถึง 700 ปีก่อน ค.ศ.) แม้มีการจัดทำเป็นคัมภีร์เพื่อบรรจุไว้ในโลงศพหรือห้องเก็บศพแล้ว ก็ยังมีการจารึกคาถาบางบทลงบนผนังสุสานและโลงหินเช่นแต่ก่อน
"คัมภีร์มรณะ" ไม่ได้มีฉบับเดียว และไม่มีฉบับใดเป็นแม่แบบ เพราะผู้คนในยุคนั้นต่างคนต่างดูคล้ายจะสั่งทำ "คัมภีร์มรณะ" ฉบับของตนเองไว้ โดยเลือกคาถาที่ตนเชื่อว่า จะเป็นประโยชน์ต่อตนมากที่สุดในกระบวนการผ่านเข้าสู่ชีวิตหลังความตาย เอกสารที่เหลือรอดในปัจจุบันเป็นข้อความทางมนตราและศาสนาหลายอย่าง ส่วนใหญ่เขียนด้วยอักษรไฮเออโรกลีฟอียิปต์หรือไฮเออแรติกลงบนม้วนกระดาษพาไพรัส และมักมีภาพวาดประกอบแสดงผู้มรณะและเส้นทางของเขาในการเข้าสู่ชีวิตหลังความตาย
อำเภอรัตภูมิ

รัตภูมิ เป็นอำเภอในจังหวัดสงขลา เดิมเป็นกิ่งอำเภอในเขตการปกครองของอำเภอปากพะยูน จังหวัดพัทลุง และยกฐานะเป็นอำเภอเมื่อปี พ.ศ. 2466 เรียกชื่อ "อำเภอกำแพงเพชร" ก่อนจะเปลี่ยนเป็น "อำเภอรัตตภูมิ" และเปลี่ยนเป็น "อำเภอรัตภูมิ" ซึ่งแปลว่า "พื้นที่ดินแดง"
ที่ตั้งและอาณาเขต.
อำเภอรัตภูมิ มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
เดิมอำเภอรัตภูมิ อยู่ในพื้นที่ของตำบลกำแพงเพชร อำเภอปากพะยูน จังหวัดพัทลุง แยกตั้งเป็นกิ่งอำเภอในปี พ.ศ. 2435 โดยตั้งที่ว่าการกิ่งอำเภอครั้งแรกที่ตำบลกำแพงเพชร ชื่อ "กิ่งอำเภอกำแพงเพชร" ปี พ.ศ. 2459 ทางราชการได้โอนพื้นที่กิ่งอำเภอกำแพงเพชร มาขึ้นกับทางจังหวัดสงขลา และย้ายที่ว่าการกิ่งอำเภอไปที่บ้านปากบางภูมี ริมทะเลสาบสงขลา ซึ่งอยู่ในพื้นที่ของตำบลรัฐภูมิ และเปลี่ยนชื่อกิ่งอำเภอเป็น "กิ่งอำเภอรัฐภูมิ" โดยมีพื้นที่การปกครองทั้งหมด 3 ตำบล ได้แก่ ตำบลคูหาใต้ ตำบลรัฐภูมิ และตำบลกำแพงเพชร
ปี พ.ศ. 2466 มณฑลนครศรีธรรมราชได้จัดระเบียบพื้นที่ใหม่ ได้ย้ายที่ว่าการกิ่งอำเภอรัฐภูมิ จากบ้านปากบางภูมีมาตั้งที่ตำบลกำแพงเพชร และตั้งที่ว่าการอำเภอขึ้น เป็น "อำเภอกำแพงเพชร"แต่เนื่องจากชื่อไปพ้องกับจังหวัดกำแพงเพชร เมื่อ พ.ศ. 2482 จึงเปลี่ยนเป็นชื่อใหม่ว่า "อำเภอรัตตภูมิ" แต่คำว่ารัตตภูมิไม่มีคำแปลมีการตรวจสอบเมื่อ พ.ศ. 2510 ทางสำนักนายกรัฐมนตรีและราชบัณฑิตยสถาน ได้แก้ไขชื่ออำเภอเป็น "อำเภอรัตภูมิ" แปลว่า "พื้นที่ดินแดง" ตรงกับความเป็นจริงที่พื้นที่ส่วนมากจะเป็นดินสีแดงละเอียด
การแบ่งเขตการปกครอง.
การปกครองส่วนภูมิภาค.
อำเภอรัตภูมิแบ่งพื้นที่การปกครองออกเป็น 5 ตำบล 63 หมู่บ้าน
การปกครองส่วนท้องถิ่น.
ท้องที่อำเภอรัตภูมิประกอบด้วยองค์กรปกครองส่วนท้องถิ่น 7 แห่ง ได้แก่
อำเภอจะนะ

จะนะ เป็นอำเภอหนึ่งของจังหวัดสงขลา เป็นอำเภอที่มีสัดส่วนประชากรที่นับศาสนาอิสลามมากที่สุดอำเภอหนึ่งในจังหวัดสงขลา มีความอุดมสมบูรณ์จากระบบนิเวศทั้งทางทะเล และทางบก และเป็นหนึ่งในสี่อำเภอจังหวัดสงขลาที่ถูกจัดอยู่ในกลุ่มพื้นที่ที่ยังมีเหตุการณ์ความไม่สงบในชายแดนภาคใต้ของประเทศไทย และมีปัญหาการประท้วงการพัฒนานิคมอุตสาหกรรมจะนะ
ที่ตั้งและอาณาเขต.
อำเภอจะนะมีอาณาเขตติดต่อกับเขตการปกครองข้างเคียงดังต่อไปนี้
ประวัติ.
จะนะเดิมเป็นเมืองขึ้นของเมืองพัทลุง ซึ่งมีอยู่ด้วยกัน 4 เมือง ได้แก่ ปะเหลียน จะนะ เทพา และสงขลา ต่อมา สงขลาได้แยกออกจากเมืองพัทลุง จะนะจึงไปขึ้นกับเมืองสงขลา มีฐานะเป็นเมือง หน้าด่านทางตอนใต้และมีการสู้รบกับหัวเมืองมลายูตลอดเวลา ขณะนี้เป็นเมืองขึ้นของพัทลุง เจ้าพระยาพัทลุง (บุน) ได้แต่งตั้งนายอินทร์ หรือเณรน้องชาย เป็นเจ้าเมืองจะนะ มีพระราชทินนามว่า “พระมหานุภาพปราบสงคราม” ซึ่งบ่งบอกให้รู้ว่าเจ้าเมืองเป็นนักรบ เมืองจะนะจึงน่าจะเป็นสมรภูมิรบ ที่ตั้งเมืองจะนะในขณะนั้นคือที่นาทวีเมืองจะนะไปเป็นเมืองขึ้นของสงขลา เจ้าเมืองสงขลาได้แต่งตั้งให้นายฉิน บุตรของอดีตเจ้าเมืองสงขลา (โยม) ขึ้นเป็นขุนรองราชมนตรี คุมไพร่ส่วยดีบุก 9 หมวด ทำให้เมืองจะนะกับเมืองสงขลา มีความสัมพันธ์ใกล้ชิดกัน
อนึ่งที่ตั้งของเมืองจะนะนั้น มีการย้ายเมืองอยู่บ่อย ๆ เนื่องจากเป็นเมืองที่ต้องทำการรบอยู่ตลอดเวลา ระยะแรกเชื่อว่าเมืองจะนะตั้งอยู่ที่วังดาโต๊ะหรือวังโต้ที่อำเภอนาทวีปัจจุบัน ซึ่งอาจเป็นไปได้ เพราะเจ้าเมืองจะนะคนแรกคือ พระมหานุภาพปราบสงคราม (อินทร์หรือเณร) บุตรพระยาราชบังสันซึ่งเป็นมุสลิม ต่อมาได้ย้ายเมืองไปอยู่ที่ปลักจะนะ และย้ายไปที่บ้านในเมือง ตำบลป่าชิงปัจจุบัน จากนั้นย้ายไปตั้งที่ตำบลจะโหนง เมื่อเปลี่ยนการปกครองแบบเทศาภิบาล อำเภอจะนะก็ไปตั้งที่ว่าการที่อำเภอนาทวี แต่ด้วยเหตุที่การคมนาคมไม่ค่อยสะดวก จึงย้ายไปตั้งที่ใหม่ ที่ตำบลบ้านนา พร้อมเปลี่ยนชื่อเป็นอำเภอบ้านนา แต่ไปพ้องกับชื่ออำเภอบ้านนา จังหวัดสุราษฎร์ธานี จึงได้เปลี่ยนชื่อไปเป็น อำเภอจะนะ ตามเดิม
การแบ่งเขตการปกครอง.
การปกครองส่วนภูมิภาค.
อำเภอจะนะแบ่งพื้นที่การปกครองออกเป็น 14 ตำบล 139 หมู่บ้าน
การปกครองส่วนท้องถิ่น.
ท้องที่อำเภอจะนะประกอบด้วยองค์กรปกครองส่วนท้องถิ่น 15 แห่ง ได้แก่
มงคล ณ สงขลา

นายแพทย์ มงคล ณ สงขลา (16 มกราคม พ.ศ. 2484 – 11 ธันวาคม พ.ศ. 2563) อดีตประธานกรรมการมูลนิธิสถาบันพระบรมราชชนก อดีตรัฐมนตรีว่าการกระทรวงสาธารณสุข ในรัฐบาลพลเอกสุรยุทธ์ จุลานนท์ และอดีตปลัดกระทรวงสาธารณสุข
ประวัติ.
มงคล เกิดวันที่ 16 มกราคม พ.ศ. 2484 ที่กรุงเทพมหานคร 
สำเร็จการศึกษาระดับปริญญาตรี แพทยศาสตรบัณฑิต คณะแพทยศาสตร์ศิริราชพยาบาล ระดับปริญญาโทสาธารณสุขศาสตร์ จากประเทศเนเธอร์แลนด์ และปริญญาเอกอุตสาหกรรมการผลิตยา
การทำงาน.
มงคล รับราชการเป็นนายแพทย์ สังกัดกระทรวงสาธารณสุข เคยดำรงตำแหน่งผู้อำนวยการโรงพยาบาลพิมาย จังหวัดนครราชสีมา เป็นอธิบดีกรมการแพทย์ เป็นเลขาธิการคณะกรรมการอาหารและยา และดำรงตำแหน่งสูงสุด คือ ปลัดกระทรวงสาธารณสุข
มงคล ได้รับรางวัลแพทย์ชนบทดีเด่น ในปี พ.ศ. 2519
งานการเมือง.
มงคล ได้รับตำแหน่งรัฐมนตรีว่าการกระทรวงสาธารณสุข ในรัฐบาลพลเอกสรุยุทธ์ จุลานนท์ หลังการรัฐประหารในประเทศไทย พ.ศ. 2549 ผลงานที่โดดเด่นของนายแพทย์มงคล ขณะดำรงตำแหน่งรัฐมนตรีว่าการกระทรวงสาธารณสุข คือ การต่อสู้เรื่องสิทธิบัตรยา และการยกเลิกโครงการ 30 บาทรักษาทุกโรค เปลี่ยนเป็น รักษาฟรีทุกโรค และให้คนไทยห่างไกลจากโรค 
มงคล ได้ร่วมกันลงนามทูลเกล้าฯ ถวายฎีกาขอนายกรัฐมนตรีพระราชทาน เมื่อวันที่ 5 มีนาคม พ.ศ. 2549 โดยอ้างอิงความตามมาตรา 7 ของรัฐธรรมนูญแห่งราชอาณาจักรไทย พุทธศักราช 2540
ถึงแก่อนิจกรรม.
มงคลได้ป่วยด้วยโรคมะเร็งที่ไต และได้ถึงแก่อนิจกรรมเมื่อค่ำวันที่ 11 ธันวาคม พ.ศ. 2563 สิริอายุ 79 ปี #เปลี่ยนทาง
อำเภอควนเนียง

ควนเนียง เป็นอำเภอในจังหวัดสงขลา เดิมเป็นตำบลในเขตการปกครองของอำเภอปากพะยูน จังหวัดพัทลุง เป็นที่ตั้งของกิ่งอำเภอรัฐภูมิในปี พ.ศ. 2460 และย้ายขึ้นกับอำเภอรัตภูมิ ในปี พ.ศ. 2466 ก่อนที่ในปี พ.ศ. 2527 ได้แยกตั้งเป็นกิ่งอำเภอในชื่อ "ควนเนียง" และยกฐานะเป็นอำเภอในปี พ.ศ. 2533
ที่ตั้งและอาณาเขต.
อำเภอควนเนียง มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ท้องที่อำเภอควนเนียง เดิมเป็นส่วนหนึ่งของอำเภอรัตภูมิ กระทรวงมหาดไทยได้แยกพื้นที่ตำบลรัตภูมิ ตำบลควนโส ตำบลห้วยลึก และตำบลบางเหรียง ของอำเภอรัตภูมิ ได้แบ่งพื้นที่การปกครองออกมาตั้งเป็น กิ่งอำเภอควนเนียง ตามประกาศกระทรวงมหาดไทยลงวันที่ 17 ธันวาคม พ.ศ. 2527 โดยมีผลบังคับตั้งแต่วันที่ 1 มกราคม ปีถัดมา
และต่อมาได้มีพระราชกฤษฎีกายกฐานะขึ้นเป็น อำเภอควนเนียง ตามประกาศกระทรวงมหาดไทยลงวันที่ 10 พฤษภาคม พ.ศ. 2533 โดยให้มีผลตั้งแต่วันที่ 21 พฤษภาคม ปีเดียวกัน
การแบ่งเขตการปกครอง.
การปกครองส่วนภูมิภาค.
อำเภอควนเนียงแบ่งพื้นที่การปกครองออกเป็น 4 ตำบล 46 หมู่บ้าน
การปกครองส่วนท้องถิ่น.
ท้องที่อำเภอควนเนียงประกอบด้วยองค์กรปกครองส่วนท้องถิ่น 5 แห่ง ได้แก่
ตัวละครอื่นในลอร์ดออฟเดอะริงส์

บทความนี้แสดงข้อมูลสำหรับตัวละครอื่นๆ ที่มิใช่ตัวละครเอกในเรื่อง เดอะลอร์ดออฟเดอะริงส์ งานประพันธ์ของ เจ. อาร์. อาร์. โทลคีน โดยเรียงตามตัวอักษร 
สำหรับตัวละครเอก โปรดดูตามลิงก์ข้างท้าย
ก.
เผ่าพันธุ์เอลฟ์ ปรากฏในเนื้อเรื่องเล่ม 1 ตอน มหันตภัยแห่งแหวน เป็นผู้นำเหล่าเอลฟ์ที่เดินทางผ่านไชร์ และพบโฟรโดกับคณะหลังจากออกเดินทางจากฮอบบิตันไม่นาน 
เผ่าพันธุ์คนแคระ เป็นบิดาของกิมลี ได้เดินทางมายังริเวนเดลล์เพื่อเข้าร่วมการประชุมของเหล่าอิสระชนแห่งมิดเดิลเอิร์ธ
ค.
เผ่าพันธุ์เอลฟ์ เป็นบุตรีของเคเลบอร์นกับกาลาเดรียล เป็นภรรยาของเอลรอนด์ และเป็นมารดาของอาร์เวน
ธ.
เผ่าพันธุ์มนุษย์ เป็นโอรสองค์เดียวของกษัตริย์เธโอเดนแห่งโรฮัน เสียชีวิตในการรบที่ฟอร์ดไอเซน
อ.
เผ่าพันธุ์เอลฟ์ บุตรชายฝาแฝดของเอลรอนด์ เป็นพี่ชายของอาร์เวน
เผ่าพันธุ์เอลฟ์ บุตรชายฝาแฝดของเอลรอนด์ เป็นพี่ชายของอาร์เวน
วชิระมณฑ์ คุณะเกษมธนาวัฒน์

นายวชิระมณฑ์ คุณะเกษมธนาวัฒน์ อดีตโฆษกพรรคเพื่อแผ่นดิน อดีตสมาชิกสภาผู้แทนราษฎร (ส.ส.) กรุงเทพมหานคร (กทม.) เขตเลือกตั้งที่ 17 (เขตลาดพร้าว) และรองโฆษกพรรคไทยรักไทย เกิดวันที่ 15 สิงหาคม พ.ศ. 2506 เป็นบุตรของ ดร.ประชา คุณะเกษม อดีตเอกอัครราชทูตไทยประจำสหประชาชาติ, อดีตปลัดกระทรวงการต่างประเทศ, อดีตรัฐมนตรีช่วยว่าการกระทรวงการต่างประเทศ และอดีตสมาชิกสภาผู้แทนราษฎร กรุงเทพมหานคร พรรคไทยรักไทย และคุณสุมณี คุณะเกษม นักสะสมของเก่าจากทั่วโลก มูลค่าหลายพันล้านบาท ที่มีโครงการจะจัดทำเป็นพิพิธภัณฑ์ ภายใต้การบริหารงานของ มูลนิธิ “มณีมณฑ์ชา”
นายวชิระมณฑ์ คุณะเกษมธนาวัฒน์ เดิมชื่อ "ประมณฑ์ คุณะเกษม" เพิ่งเปลี่ยน ชื่อ-นามสกุล ก่อนสมัครเข้าเป็นสมาชิกพรรคเพื่อแผ่นดิน ระหว่างปี พ.ศ. 2544-2548 ขณะดำรงตำแหน่ง ส.ส. และเลขานุการคณะทำงานด้านนโยบายเศรษฐกิจ พรรคไทยรักไทย นายวชิระมณฑ์มีบทบาทแสดงความเห็นผ่านสื่อ เกี่ยวกับการแก้ไขกฎหมาย 11 ฉบับ เช่น พ.ร.บ.ล้มละลาย พ.ศ. 2542 ควรแก้ไขใน 2 ประเด็นคือ ให้ลูกหนี้ที่มีหนี้ 2 ล้านบาทขึ้นไปขอฟื้นฟูกิจการได้ ซึ่งจากเดิมต้องมีหนี้ 10 ล้านบาทขึ้นไป และให้ลูกหนี้กิจการขนาดเล็กสามารถขอฟื้นฟูกิจการได้ หรือกรณี พ.ร.บ.การประกอบธุรกิจของคนต่างด้าว พ.ศ. 2542 ในประเด็นธุรกิจ 4 ประเภทคือ ธุรกิจตัดผม, ตัดเย็บเสื้อผ้า, ซักอบรีด และ การถ่ายภาพ ที่ควรนำกลับเข้าไปเป็น ธุรกิจสงวนในบัญชีแนบท้ายกฎหมาย เพราะเจ้าของกิจการเป็นคนในพื้นที่ จึงนับเป็นเศรษฐกิจชุมชน ที่หากเปิดเสรี ให้คนต่างชาติสามารถเป็นเจ้าของ จะเกิดปัญหาเช่นเดียวกับกรณีธุรกิจค้าปลีก อย่างไรก็ตามรัฐบาลในขณะนั้น ไม่มีการแก้ไขกฎหมาย ในประเด็นดังกล่าวแต่อย่างใด
ในการเลือกตั้งสมาชิกสภาผู้แทนราษฎรในประเทศไทย พ.ศ. 2550 นายวชิระมณฑ์ คุณะเกษมธนาวัฒน์ ลงสมัคร ส.ส. ระบบสัดส่วน กลุ่มที่ 6 (กรุงเทพมหานคร-สมุทรปราการ-นนทบุรี) ลำดับที่ 7 ในนามพรรคเพื่อแผ่นดิน พร้อมทั้งดำรงตำแหน่ง โฆษกพรรค
ประวัติการศึกษา.
วชิระมณฑ์ คุณะเกษมธนาวัฒน์ จบการศึกษาระดับมัธยมศึกษา จาก The Fieldston School ประเทศสหรัฐอเมริกา ระดับปริญญาตรี สาขาเศรษฐศาสตร์ จาก Colgate University ประเทศสหรัฐอเมริกา และระดับปริญญาโท สาขาการตลาด (MBA) จาก Fordham University ประเทศสหรัฐอเมริกา และ Oxford Programme on Negotiation in Bangkok
คณะรัฐมนตรีไทย คณะที่ 21

คณะรัฐมนตรี คณะที่ 21 ของไทย (8 เมษายน พ.ศ. 2491 - 25 มิถุนายน พ.ศ. 2492)
จอมพลแปลก พิบูลสงคราม เป็นนายกรัฐมนตรี ประกาศพระบรมราชโองการ เมื่อวันที่ 8 เมษายน พ.ศ. 2491
คณะผู้สำเร็จราชการแทนพระองค์ ประกอบด้วย สมเด็จพระเจ้าบรมวงศ์เธอ กรมพระยาชัยนาทนเรนทร พระวรวงศ์เธอ พระองค์เจ้าอลงกฎ พระวรวงศ์เธอ พระองค์เจ้าธานีนิวัต และ นายพลตำรวจเอก อดุล อดุลเดชจรัส เป็นผู้ลงนามในประกาศ (พระยามานวราชเสวี ไม่ได้ลงนาม)
สมเด็จพระเจ้าบรมวงศ์เธอ กรมพระยาชัยนาทนเรนทร ประธานคณะอภิรัฐมนตรี เป็นผู้ลงนามรับสนองพระบรมราชโองการ
รายชื่อคณะรัฐมนตรีคณะที่ 21 ของไทย.
ในวันที่ 15 เมษายน พ.ศ. 2491 มีการแต่งตั้งคณะรัฐมนตรี ดังนี้
การแถลงนโยบายของคณะรัฐมนตรีคณะที่ 21 ของไทย.
คณะรัฐมนตรีแถลงนโยบายและรัฐสภาได้อภิปรายนโยบายของคณะรัฐมนตรีเมื่อวันที่ 21 เมษายน พ.ศ. 2491 และได้ให้ความไว้วางใจด้วยคะแนนเสียง 70 ต่อ 26 ไม่ออกเสียง 73 คน ในวันเดียวกันคำแถลงนโยบายของคณะรัฐมนตรีคณะนี้ ปรากฏในหนังสือราชกิจจานุเบกษา พ.ศ. 2491 เล่ม 65 ตอน 22 หน้า 1609
การปรับปรุงคณะรัฐมนตรี.
คณะรัฐมนตรีมีการแต่งตั้งเปลี่ยนแปลง คือ
การสิ้นสุดของคณะรัฐมนตรีคณะที่ 21 ของไทย.
คณะรัฐมนตรีคณะนี้สิ้นสุดลง เพราะได้ประกาศใช้รัฐธรรมนูญแห่งราชอาณาจักรไทย (ฉบับถาวร) เมื่อวันที่ 23 มีนาคม พ.ศ. 2492 คณะรัฐมนตรีนี้ได้รักษาการไปจนถึงวันที่ 24 มิถุนายน พ.ศ. 2492 ซึ่งเป็นวันตั้งนายกรัฐมนตรีใหม่ตามรัฐธรรมนูญใหม่
ไม-โอโตเมะ ศึกอัญมณีสาวน้อยแห่งดวงดาว

ไม-โอโตเมะ ศึกอัญมณีสาวน้อยแห่งดวงดาว (; โรมาจิ: "Mai-Otome")  เป็นอนิเมะที่สร้างโดยบริษัท ซันไรส์ กำกับโดย มาซะคะสึ โอบาระ เป็นการนำเรื่อง ไม-HiME มาเล่าใหม่ในอีกรูปแบบหนึ่ง โดยนำตัวละครจากภาค ไม-HIME มาเปลี่ยนชื่อและบทบาทใหม่ แต่มีตัวละครหลายตัวยังคงใช้ชื่อเดิม รวมทั้งความสัมพันธ์ของตัวละครแต่ละตัวได้เปลี่ยนไปด้วยเช่นกัน 
ไม-โอโตเมะ ออกฉายครั้งแรกทางทีวีโตเกียว ตั้งแต่ 6 ตุลาคม พ.ศ. 2548 - 30 มีนาคม พ.ศ. 2549
เนื้อเรื่อง.
ยูเมะมิยะ อาริกะ สาวน้อยธรรมดาผู้เดินทางจากชายแดนเข้าสู่ วินด์บลูม อาณาจักรที่สืบทอดเทคโนโลยีอันก้าวหน้าของโลกยุคโบราณ เพื่อสานฝันที่จะได้เป็น "โอโตเมะ" (オトメ) - เหล่าดรุณีนักรบที่รับใช้อาณาจักรต่าง ๆ ในฐานะอาวุธที่ทรงพลานุภาพทางการทหาร - เหมือนกับแม่ของเธอที่หายสาบสูญไปเมื่อ 15 ปีก่อน. ระหว่างการเดินทาง อาริกะได้รู้จักกับ นีน่า หว่อง โอโตเมะคอรัลอันดับหนึ่งของการ์เดอโรป (Garderobe แปลว่า "ห้องแต่งตัว") หรือโรงเรียนฝึกสอนโอโตเมะ. นอกจากนี้ อาริกะยังได้พบราชินีเด็กแสนซนแห่งอาณาจักรวินด์บลูม มาชิโระ บลอง เดอะ วินด์บลูม และ เซอเก้ร์ หว่อง นายพลของอาณาจักรและพ่อบุญธรรมของนีน่า. ทว่าการ์เดอโรปเป็นโรงเรียนที่มีเกียรติคุณสูงมาก มีคนแข่งขันกันจะเข้าเรียนจากทั้งโลกและมีขั้นตอนการฝากฝังที่ยุ่งยาก อาริกะจึงไม่สามารถเข้าเรียนได้ แต่เพราะ นัตสึกิ ครูเกอร์ ผู้อำนวยการของโรงเรียนการ์เดอโรปได้เห็นสร้อยคอไพลินที่อาริกะใส่อยู่ ซึ่งเคยเป็นของอดีตโอโตเมะแห่งอาณาจักรวินด์บลูม จึงสงสัยและรับอาริกะเข้ามาเรียนอย่างมีเงื่อนไข. การเข้าเรียนกระทันหันของเธอทำให้นักเรียนในโรงเรียนบางคนต่างไม่ชอบขี้หน้าอาริกะ โดยคิดว่าอาริกะเป็นเด็กเส้นเพราะสามารถเข้าเรียนกลางเทอมได้ แต่อาริกะไม่ยอมแพ้จนทำให้ทุกคนยอมรับเธอในที่สุด. จนวันหนึ่งอาริกะได้เข้าไปทำงานพิเศษในปราสาท ได้พบทางเข้าห้องใต้ดินของปราสาทพร้อมกับราชินีมาชิโระ ซึ่งมาชิโระก็ไม่เคยรู้มาก่อน และเมื่อลงไปชั้นใต้ดินทั้งคู่ก็ได้พบกับออแกนขนาดยักษ์ ซึ่งมาชิโระก็ลองกดคีย์บอร์ดของออร์แกนดู ทำให้เกิดเสียงดังสนั่นลั่นไปทั่วเมือง. พลังเสียงของออแกนยักษ์ทำให้เจม (gem) ของทั้งคู่แตกสลาย ทันใดนั้นสเลฟก็ปรากฏขึ้นและจะทำร้ายพวกอาริกะ อาริกะจึงใช้พลังจากสร้อยคอเธอโดยไม่ได้ตั้งใจ กลายเป็นไมสตาร์โอโตเมะ (Meister Otome) และจัดการสเลฟได้ในที่สุด แต่ประเทศทุกที่ได้รู้แล้วว่า ฮาโมเนียม - สุดยอดเทคโนโลยีโบราณที่มีพลานุภาพทำลายสูงและเคยใช้ทำลายล้างโลกมาก่อน - ซึ่งหายสาบสูญมาเป็นเวลา 300 กว่าปี ได้ซ่อนอยู่ที่อาณาจักรวินด์บลูมนั่นเอง. แต่ละประเทศล้วนอยากได้ฮาโมเนียมไปครอบครอง และสิ่งที่ตามมาก็คือสงครามโลกเพื่อแย่งชิงฮาโมเนียม ทำให้โอโตเมะของแต่ละประเทศต้องเข้าสู้รบกับเหล่าพี่น้องของตนเอง.
คณะรัฐมนตรีไทย คณะที่ 24

คณะรัฐมนตรี คณะที่ 24 ของไทย (6 ธันวาคม พ.ศ. 2494 - 23 มีนาคม พ.ศ. 2495)
จอมพลแปลก พิบูลสงคราม เป็นนายกรัฐมนตรี ประกาศพระบรมราชโองการลงวันที่ 6 ธันวาคม พ.ศ. 2494
พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงลงพระปรมาภิไธยในประกาศ
พลเอกพระประจนปัจจนึก ประธานสภาผู้แทนราษฎร เป็นผู้ลงนามรับสนองพระบรมราชโองการ
รายชื่อคณะรัฐมนตรีคณะที่ 24 ของไทย.
ในวันที่ 8 ธันวาคม พ.ศ. 2494 มีการแต่งตั้งคณะรัฐมนตรี ดังนี้
การแถลงนโยยายของคณะรัฐมนตรี คณะที่ 24 ของไทย.
รัฐบาลแถลงนโยบายต่อสภาผู้แทนราษฎร เมื่อวันที่ 11 ธันวาคม พ.ศ. 2494 และสภาผู้แทนราษฎร ได้ลงมติให้ความไว้วางใจในวันเดียวกัน นโยบายของรัฐบาลคณะนี้ ปรากฏในหนังสือราชกิจจานุเบกษา พ.ศ. 2494 เล่ม 68 ตอน 79 หน้า 5871
การปรับปรุงคณะรัฐมนตรี.
คณะรัฐมนตรีมีการแต่งตั้งเปลี่ยนแปลง คือ
การสิ้นสุดของคณะรัฐมนตรี คณะที่ 24 ของไทย.
คณะรัฐมนตรีคณะนี้สิ้นสุดลง เพราะได้มีประกาศใช้รัฐธรรมนูญแห่งราชอาณาจักรไทย พ.ศ. 2475 แก้ไขเพิ่มเติม พุทธศักราช 2495 และในมาตรา 121 บัญญัติให้คณะรัฐมนตรีคงอยู่ในตำแหน่งต่อไปและพ้นจากตำแหน่งเมื่อสมาชิกสภาผู้แทนราษฎรประเภท 1 เข้ารับหน้าที่ ในวันที่ 23 มีนาคม พ.ศ. 2495
เชาวน์ดิศ อัศวกุล

รองศาสตราจารย์ ดร.เชาวน์ดิศ อัศวกุล เป็นนักวิชาการที่มีความเชี่ยวชาญด้านโครงข่ายโทรคมนาคม มีผลงานวิจัยเด่นคือ "ระบบการจราจรและขนส่งอัจฉริยะ" ที่ประยุกต์ใช้เทคโนโลยี ICT เพื่อแก้ปัญหาจราจรติดขัด และ "โครงการวัดคุณภาพสัญญาณโทรศัพท์เคลื่อนที่" เพื่อคณะกรรมการกิจการโทรคมนาคมแห่งชาติ(กทช.) นอกจากนี้ ปัจจุบันยังดำรงตำแหน่ง หัวหน้าภาควิชาวิศวกรรมไฟฟ้า คณะวิศวกรรมศาสตร์ จุฬาลงกรณ์มหาวิทยาลัย 
ประวัติ.
ดร.เชาวน์ดิศ เกิดเมื่อวันที่ 18 พ.ศ. 2516 ( ปี) ที่ จังหวัดนครราชสีมา ปัจจุบันดำรงตำแหน่ง ผู้ช่วยศาสตราจารย์ประจำภาควิชาวิศวกรรมไฟฟ้าสื่อสาร คณะวิศวกรรมศาสตร์ จุฬาลงกรณ์มหาวิทยาลัย
สถานีช่องนนทรี

สถานีช่องนนทรี (รหัส: S3) เป็นสถานีรถไฟฟ้าบีทีเอสแบบยกระดับในเส้นทางสายสีลม ยกระดับเหนือถนนนราธิวาสราชนครินทร์บริเวณใจกลางย่านธุรกิจถนนสาทรและสีลม ในพื้นที่เขตบางรัก กรุงเทพมหานคร เป็นจุดเชื่อมต่อกับรถโดยสารด่วนพิเศษ สายสาทร–ราชพฤกษ์ ที่สถานีสาทร
ที่ตั้ง.
อยู่บนถนนนราธิวาสราชนครินทร์ บริเวณซอยพิพัฒน์ 2 (ย่านการค้าซอยละลายทรัพย์) ระหว่างทางแยกสีลม–นราธิวาส กับทางแยกสาทร–นราธิวาส ในพื้นที่แขวงสีลม เขตบางรัก กรุงเทพมหานคร โดยมีสะพานทางเดินยกระดับข้ามทางแยกสาทร–นราธิวาส เชื่อมต่อกับรถโดยสารด่วนพิเศษ สายสาทร–ราชพฤกษ์ ของกรุงเทพมหานครที่สถานีต้นทางสาทร บนถนนนราธิวาสราชนครินทร์ ใกล้ถนนสาทรใต้
บริเวณที่ตั้งของสถานีช่องนนทรีถือเป็นจุดเชื่อมต่อการเดินทางที่สำคัญ เนื่องจากประชาชนจากย่านถนนพระรามที่ 3 ในพื้นที่เขตยานนาวาสามารถเดินทางมาตามถนนนราธิวาสราชนครินทร์ เข้าสู่ใจกลางเมืองได้โดยตรง จึงเคยมีการวางแผนให้สถานีแห่งนี้เป็นต้นทางของโครงการส่วนต่อขยายรถไฟฟ้าบีทีเอส สายช่องนนทรี–พระรามที่ 3 ตามแนวถนนนราธิวาสราชนครินทร์ แต่ได้ยกเลิกโครงการไปในเวลาต่อมา ก่อนที่จะเกิดเป็นระบบรถโดยสารประจำทางด่วนพิเศษ ตามแนวถนนนราธิวาสราชนครินทร์ ในปัจจุบัน
รูปแบบของสถานี.
เป็นแบบมีชานชาลาอยู่ 2 ข้าง ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสาร และชานชาลา รวมทั้งมีประตูอัตโนมัติกั้นชานชาลาแบบครึ่งความสูง
อนึ่ง สถานีช่องนนทรีเป็นสถานีแห่งแรกที่มีการติดตั้งจอไดโอดเปล่งแสง (แอลอีดี) เหนือชานชาลาฝั่งละ 5 จอ ความยาวรวมฝั่งละ 45 เมตร โดยต่อมาได้มีการติดตั้งเพิ่มเติมที่สถานีศาลาแดง, อโศก และพร้อมพงษ์
ทางเข้า-ออก.
จุดรวมพลอยู่ที่ทางออก 1 หน้าสาธรสแควร์ และ ทางออก 3 หน้าอาคารคิง เพาเวอร์ มหานคร
สำหรับทางเข้า-ออกที่ 3 และ 4 นอกจากจะเชื่อมต่อกับทางเท้าสองฝั่งถนนนราธิวาสฯ แล้ว ยังมีบันไดทางลงสู่เกาะกลางถนนริมคลองช่องนนทรี ซึ่งสร้างเตรียมไว้เป็นหนึ่งในสถานีจอดรถในโครงการรถโดยสารด่วนพิเศษ บีอาร์ที (สายสาทร-ราชพฤกษ์) แต่ปัจจุบันไม่ได้ใช้งาน เพราะกรุงเทพมหานครเกรงว่าการเดินรถผ่านทางแยกมารับผู้โดยสารใต้สถานี จะส่งผลกระทบต่อสภาพการจราจรทางแยกสาทร-นราธิวาสซึ่งติดขัดอยู่ก่อนแล้ว เส้นทางของรถโดยสารดังกล่าวจึงสิ้นสุดที่ทางแยกสาทร-นราธิวาสใกล้ถนนสาทรใต้เท่านั้น
สถานีราชดำริ

สถานีราชดำริ (รหัส: S1) เป็นสถานีรถไฟฟ้าบีทีเอสแบบยกระดับในเส้นทางสายสีลม ยกระดับเหนือถนนราชดำริในพื้นที่เขตปทุมวัน กรุงเทพมหานคร
ที่ตั้ง.
สถานีราชดำริตั้งอยู่เหนือถนนราชดำริ ระหว่างทางแยกราชดำริ (ซึ่งเป็นจุดบรรจบกับถนนสารสิน) กับทางแยกราชประสงค์ (ซึ่งเป็นจุดบรรจบกับถนนพระรามที่ 1) ในพื้นที่แขวงลุมพินี เขตปทุมวัน กรุงเทพมหานคร
บริเวณรอบสถานีเป็นย่านอาคารสำนักงานและเป็นแหล่งที่พักอาศัยซึ่งสงบและมีระดับ จากบนสถานีสามารถมองเห็นทัศนียภาพที่สวยงาม เนื่องจากมีที่ตั้งอยู่ด้านหลังสนามม้าราชกรีฑาสโมสร ในตำแหน่งตรงกับอาคารมหาจุฬาลงกรณ์ อาคารมหาวชิราวุธ และหอประชุมจุฬาลงกรณ์มหาวิทยาลัย ในเขตจุฬาลงกรณ์มหาวิทยาลัยที่อยู่ห่างออกไป และยังอยู่ไม่ไกลจากสวนลุมพินีซึ่งเป็นพื้นที่สีเขียวขนาดใหญ่ใจกลางกรุงเทพมหานคร
แผนผังสถานี.
เนื่องมาจากระบบรถไฟฟ้าบีทีเอส มีศูนย์ซ่อมบำรุงใหญ่ตั้งอยู่บริเวณสายสุขุมวิททั้งหมด ทำให้การให้บริการในสายสีลมจะต้องมีการป้อนขบวนรถเข้าสายสีลมโดยการสับรางก่อนเข้าสถานีสยามในช่วงเวลาก่อนช่วงเวลาเร่งด่วนของวันจันทร์-ศุกร์ ได้แก่ 07.00-08.00 น. และ 15.00-16.00 น. อยู่เสมอ และเมื่อสิ้นสุดช่วงเวลาเร่งด่วน ก็จะมีการถอนขบวนรถออกจากสายสีลมเพื่อกลับสู่สายสุขุมวิทด้วยเช่นกัน รถไฟฟ้าขบวนที่จะให้บริการในสายสุขุมวิท จะใช้ชานชาลาที่ 4 เป็นชานชาลาสุดท้ายในการส่งผู้โดยสารสำหรับสายสีลม และเมื่อเข้าสู่สถานีสยาม ขบวนรถจะสลับรางเข้าชานชาลาที่ 2 และให้บริการต่อไปในสายสุขุมวิทตามปกติ ผู้โดยสารที่ต้องการเดินทางไปสถานีสนามกีฬาแห่งชาติ จะต้องออกจากขบวนรถทั้งหมด แล้วรอรถขบวนถัดไปที่ชานชาลาที่ 4 ฝั่งตรงข้าม ณ สถานีสยาม
รูปแบบของสถานี.
เป็นแบบมีชานชาลาอยู่ 2 ข้าง ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสารและชานชาลา สถานีนี้เป็นสถานีแรกที่มีการติดตั้งจอภาพผลึกเหลวขนาดใหญ่ตรงบริเวณขอบชานชาลา
ทางเข้า-ออก.
จุดรวมพลอยู่ที่ทางออก 2 หลังบ้านพักเอกอัครราชทูตสหรัฐอเมริกา
เหตุการณ์สำคัญ.
ในวันที่ 19 พฤษภาคม พ.ศ. 2553 สถานีราชดำริได้ถูกลอบวางเพลิงทำลายชั้นบันได และบันไดเลื่อนของสถานี รวมถึงได้มีการบุกเข้าปล้นทรัพย์สินในส่วนของสำนักงานของสถานี ซึ่งหลังจากเหตุการณ์ดังกล่าว บีทีเอสซีในฐานะเจ้าของสัมปทานจึงได้ลงตรวจสอบพื้นที่ทุกสถานี ที่อยู่ในเขตบริเวณการชุมนุม พบว่าสถานีเสียหายหนักถึง 4 สถานี คือสถานีราชดำริ เพลิงไหม้บริเวณบันไดเลื่อนและบันไดขึ้นสถานี ส่วนสำนักงานถูกทุบทำลายและทรัพย์สินบางส่วนถูกปล้น, สถานีศาลาแดง เสียหายจากการที่ถูกยิงระเบิด M79 เข้าใส่ และจากเหตุการณ์เดียวกัน ทำให้ขบวนรถไฟฟ้าเสียหาย 1 ขบวน, สถานีชิดลม ระบบอาณัตสัญญาณเสียหาย จากเขม่าควันจากการเผายาง และมีการรื้อค้นทรัพย์สินในส่วนสำนักงาน และสถานีสยาม ห้องควบคุมระบบปั๊มน้ำเสียหาย คิดมูลค่ารวมในการซ่อมแซมสูงถึง 180 ล้านบาท ซึ่งก็ได้ลงบันทึกแจ้งความกับกลุ่มผู้ชุมนุมไว้เรียบร้อยแล้ว
หลังจากเหตุการณ์ดังกล่าวพบว่า สถานีที่เสียหายหนักทั้ง 4 สามารถเปิดให้บริการได้ตามปกติทั้งหมด ยกเว้นสถานีราชดำริสถานีเดียวที่ต้องมีการซ่อมแซมสถานีใหม่ทั้งหมด บีทีเอสซีจึงวางระบบให้ขบวนรถไฟฟ้าวิ่งผ่านสถานีราชดำริชั่วคราวจนกว่าการซ่อมแซมสถานีจะเสร็จสิ้น
ไทยลีกดิวิชัน 1 ฤดูกาล 2549

ไทยลีกดิวิชัน 1 ฤดูกาล 2549 เป็นการแข่งขันฟุตบอลลีกระดับสองของไทย โดยเป็นฤดูกาลที่ 9 ของการแข่งขัน โดยมี 12 สโมสรร่วมการแข่งขัน โดยในฤดูกาลนี้ สโมสรที่จบด้วยตำแหน่งชนะเลิศ และ รองชนะเลิศ จะได้สิทธิ์เลื่อนชั้นแข่งขันใน ไทยลีก โดยอัตโนมัติ และสองทีมอันดับสุดท้ายจะตกชั้นไปทำการแข่งขันใน ไทยลีกดิวิชัน 2 ซึ่งเป็นลีกใหม่ที่ทาง สมาคมฟุตบอลแห่งประเทศไทย ในพระบรมราชูปถัมภ์ จัดขึ้นมารองรับ
ภาพรวมก่อนการแข่งขัน.
ในฤดูกาลนี้ มีการเปลื่ยนแปลงกฎการเลื่อนชั้น-ตกชั้น เพื่อให้สอดคล้องกับการรวมลีกในอนาคต จึงทำให้ในฤดูกาลนี้จะไม่การเพลย์ออฟเลื่อนชั้น-ตกชั้น โดยจะให้สโมสรชนะเลิศและรองชนะเลิศของการแข่งขัน เลื่อนชั้นไปทำการแข่งขันใน ไทยลีก โดยอัตโนมัติ และสืบเนื่องจากการที่ สมาคมฟุตบอลแห่งประเทศไทย ในพระบรมราชูปถัมภ์ ได้จัดการแข่งขัน ไทยลีกดิวิชัน 2 ขึ้นมาเป็นลีกระดับสาม แทนที่ ฟุตบอลชิงถ้วยพระราชทานประเภท ข. ทำให้มีการเปลื่ยนแปลงคือให้สองทีมอันดับสุดท้ายของตาราง (อันดับที่ 11 และ 12) ตกชั้นไปทำการแข่งขันในดิวิชั่น 2 ปี 2550 
ตารางคะแนนเมื่อสิ้นสุดฤดูกาล.
"สิ้นสุดเมื่อ 29 กันยายน 2549"
ผู้ทำประตูสูงสุด.
"สิ้นสุดเมื่อ 29 กันยายน 2549"
20 ประตู
11 ประตู
10 ประตู
9 ประตู
โกวิทย์ ธารณา

โกวิทย์ ธารณา หรือชื่อที่รู้จักดีในฉายา วิทย์ ภาษีเจริญ (เกิด
5 มกราคม พ.ศ. 2494) ปัจจุบันเป็นที่ปรึกษารองนายกรัฐมนตรี (พีระพันธุ์ สาลีรัฐวิภาค) อดีตสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์
ประวัติ.
นายโกวิทย์ ธารณา เกิดเมื่อวันที่ 5 มกราคม พ.ศ. 2494 เป็นบุตรของนายบัณฑิต และนางชิต ธารณา จบการศึกษาปริญญาตรีจากคณะรัฐศาสตร์ และปริญญาโทรัฐประศาสนศาสตร์ จากมหาวิทยาลัยกรุงเทพธนบุรี สำเร็จหลักสูตรพรรคการเมืองในระบอบประชาธิปไตย ผู้บริหารการเมือง สถาบันพระปกเกล้า หลักสูตรกฎหมายมหาชน จากมหาวิทยาลัยธรรมศาสตร์ และหลักสูตรการเจรจาไกล่เกลี่ยจากสถาบันพระปกเกล้า เสริมสร้างสังคมสันติสุข รุ่นที่ 1 (4ส1)
งานการเมือง.
นายโกวิทย์ ธารณา เคยเป็นกรรมการบริหารพรรคมวลชน ซึ่งนำโดย ร.ต.อ.เฉลิม อยู่บำรุง แต่ต่อมาได้เป็นสมาชิกสภากรุงเทพมหานคร 2 สมัย ในปี พ.ศ. 2535 และ พ.ศ. 2537 เป็นสมาชิกสภาผู้แทนราษฎร พรรคประชาธิปัตย์ ในปี พ.ศ. 2538, พ.ศ. 2539 พ.ศ. 2550 (3 สมัย) เคยดำรงตำแหน่งที่ปรึกษาผู้ว่ากรุงเทพมหานคร (นายอภิรักษ์ โกษะโยธิน) ที่ปรึกษารัฐมนตรีว่าการกระทรวงยุติธรรม (นายสุทัศน์ เงินหมื่น) ที่ปรึกษากรรมาธิการตำรวจ ที่ปรึกษากรรมาธิการงบประมาณ ที่ปรึกษากรรมาธิการติดตามการบริหารงบประมาณ กรรมาธิการกฎหมายยุติธรรมและสิทธิมนุษยชน กรรมาธิการ ปปส. และ ปปง. กรรมาธิการงบประมาณ ปี พ.ศ. 2538 พ.ศ. 2544 ต่อมาในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ และได้รับเลือกตั้งเป็น ส.ส.อีกสมัย
อำเภอหนองขาหย่าง

หนองขาหย่าง เป็นอำเภอหนึ่งในจังหวัดอุทัยธานี
ประวัติ.
อำเภอหนองขาหย่าง เป็นเขตปกครองท้องที่ในปีพุทธศักราช 2440 ในรัชสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 แต่เดิมมีชื่อเรียกว่า แขวงหนองพลวง ตั้งอยู่ทิศตะวันออกของที่ตั้งอำเภอปัจจุบันประมาณ 1 กิโลเมตร มีหลวงทิพย์โพธิ์ เป็นนายอำเภอคนแรกปี 2462 พระยาสัจจาภิรมย์ภักดี ผู้ว่าราชการจังหวัด และรองอำมาตย์เอกหลวงธัญผลพิทักษ์ นายอำเภอคนที่ 3 ได้ย้ายที่ว่าการอำเภอมาไว้ที่ตั้งปัจจุบัน เพราะที่เดิมเป็นที่ลุ่มและมีบริเวณคับแคบ ห่างไกลชุมชน การก่อสร้างที่ว่าการอำเภอแห่งใหม่เสร็จสิ้นลงในเดีอนมกราคม 2460 ใช้เวลาในการก่อสร้าง 1 เดีอนเศษ โดยอาศัยแรงงานจากประชาชนและเปลี่ยนชี่อใหม่ว่าอำเภอหนองขาหย่าง
คำว่า "หนองขาหย่าง" มาจากในพื้นที่มีหนองน้ำมาก ประชาชนได้ตั้งเครื่องมือใช้สำหรับวิดน้ำ คือ "ขาหยั่ง" เป็นไม้ 3 ขาผูกติดกัน มีตัวกระโซ้สานด้วยไม้ไผ่ผูกติดกับไม้เป็นด้ามมีเชือกผูกติดไม้สามขา ห้อยลงมาอยู่ระหว่างไม้สามขาใช้ในการวิดน้ำ เมื่อเลิกใช้จะเก็บกระโซ้ไว้ เหลือแต่ไม้สามขาทิ้งไว้ตามหนองน้ำทั่วไป จึงเรียกชื่อว่า "หนองขาหยั่ง" และต่อมาเรียกเพี้ยนเป็น "หนองขาหย่าง" ในปัจจุบัน
ที่ตั้งและอาณาเขต.
อำเภอหนองขาหย่างมีอาณาเขตติดต่อกับเขตการปกครองข้างเคียง ดังต่อไปนี้
การแบ่งเขตการปกครอง.
การปกครองส่วนภูมิภาค.
อำเภอหนองขาหย่างแบ่งพื้นที่การปกครองออกเป็น 9 ตำบล 53 หมู่บ้าน ได้แก่
การปกครองส่วนท้องถิ่น.
ท้องที่อำเภอหนองขาหย่างประกอบด้วยองค์กรปกครองส่วนท้องถิ่น 6 แห่ง ได้แก่
อำเภอบ้านไร่

บ้านไร่ เป็นอำเภอหนึ่งในจังหวัดอุทัยธานี และเป็นอำเภอที่มีพื้นที่มากที่สุดของจังหวัด เดิมมีพื้นที่ถึง 5,126.07 ตารางกิโลเมตร (ร้อยละ 76.16 ของพื้นที่จังหวัด) ครอบคลุมท้องที่ทั้งหมดของอำเภอบ้านไร่ อำเภอลานสักอำเภอห้วยคต พื้นที่ของอำเภอส่วนใหญ่อยู่ในเขตรักษาพันธุ์สัตว์ป่าห้วยขาแข้ง-เขตรักษาพันธุ์สัตว์ป่าทุ่งใหญ่นเรศวร ซึ่งแหล่งมรดกโลกทางธรรมชาติของประเทศไทย
ที่ตั้งและอาณาเขต.
อำเภอบ้านไร่ มีอาณาเขตติดต่อกับเขตการปกครองข้างเคียง ดังต่อไปนี้
ประวัติ.
อำเภอบ้านไร่ เป็นพื้นที่ที่มีความอุดมสมบูรณ์ ในสมัยกรุงศรีอยุธยาเป็นพื้นที่ที่มีผลกระวาน มูลค้างคาว และช้างป่า และได้จัดส่งไปยังเมืองหลวงมาจนถึงยุคกรุงรัตนโกสินทร์ ท้องที่อำเภอบ้านไร่เดิมเป็นด่านสำคัญในสมัยกรุงศรีอยุธยา มีนายด่านชื่อพระอินทร์ ด่านหนองหลวง ได้ปรากฏในพงศาวดารว่า สมเด็จพระนเรศวรมหาราชยกกองทัพติดตามกองทัพพระเจ้าหงสาวดีนันทบุเรง ไปจนถึงด่านหนองหลวงแล้วกลับคืนพระนคร
การแบ่งเขตการปกครอง.
การปกครองส่วนภูมิภาค.
อำเภอบ้านไร่แบ่งพื้นที่การปกครองออกเป็น 13 ตำบล 136 หมู่บ้าน ได้แก่
การปกครองส่วนท้องถิ่น.
ท้องที่อำเภอบ้านไร่ประกอบด้วยองค์กรปกครองส่วนท้องถิ่น 14 แห่ง ได้แก่
แสนชัย

แสนชัย มีชื่อจริงคือ ศุภชัย แสนพงษ์ เคยเป็นนักมวยไทยที่ได้รับการยอมรับว่าเก่งที่สุดในยุคนี้เมื่อเทียบปอนด์ต่อปอนด์ 
แสนชัยเป็นนักมวยไทยที่มีชื่อเสียงซึ่งเคยชกมวยสากล (สถิติการชกมวยสากล 5 ครั้ง ชนะ 5 (น็อค 2)) รวมถึงเคยเป็นนักฟุตบอลอาชีพโดยเล่นให้แก่สโมสรฟุตบอลเมืองทอง-หนองจอก ยูไนเต็ดในฐานะตัวสำรองอยู่ระยะหนึ่ง ก่อนจะกลับไปชกมวยไทยอีกในภายหลัง
ประวัติ.
แสนชัยเกิดวันที่ 30 กรกฎาคม พ.ศ. 2523 ที่บ้านโนนสูง ตำบลดอนกลาง อำเภอโกสุมพิสัย จังหวัดมหาสารคาม ชื่นชอบกีฬาชกมวยมาตั้งแต่เด็ก 
ทั้งนี้ แสนชัย ได้พบกับคู่ชก ฟาบิโอ ปินก้า ในวันที่ 21 มกราคม พ.ศ. 2555 ซึ่งเป็นการแข่งขันรายการใหญ่ที่ประเทศอิตาลี โดยแสนชัยเคยเป็นฝ่ายชนะมาแล้วครั้งหนึ่ง ซึ่งผลการชกล้างตากับแสนชัยในรายการ YOKKAO EXTREM 2011 เมื่อวันที่ 21 มกราคม ณ ดิเอ็สซาโก นครมิลาน ที่ประเทศอิตาลี โดยแสนชัยเป็นฝ่ายแพ้
วันที่ 9 ธันวาคม พ.ศ. 2555 แสนชัยเข้าแข่งขันรายการมวยไทยวอริเออร์ส ซึ่งจัดขึ้นที่เขตบริหารพิเศษมาเก๊า ในคู่ป้องกันแชมป์สหพันธ์มวยไทยอาชีพโลก รุ่นเวลเตอร์เวท 65 กก. โดยได้พบกับเลียม แฮริสัน ซึ่งเป็นนักมวยไทยชาวอังกฤษ โดยแสนชัยเป็นฝ่ายชนะคะแนนและได้รับการคาดเข็มขัดจากอดีตนายกรัฐมนตรี พ.ต.ท.ทักษิณ ชินวัตร
ชื่อ.
แสนชัยเคยใช้ชื่อต่อไปนี้ในในการแข่งขันระดับอาชีพ
ภาษาบูร์ยัต

ภาษาบูร์ยัต (буряад хэлэн) เป็นกลุ่มมองโกลิก มีผู้พูดราว 400,000 คน ในสาธารณรัฐบูร์ตาเตียในรัสเซียรวมทั้งในภาคเหนือของมองโกเลียและภาคตะวันตกเฉียงเหนือของจีน เขียนด้วยอักษรซีริลลิกที่กำหนดขึ้นหลังจากการปฏิวัติรัสเซียเมื่อ พ.ศ. 2460 ก่อนหน้านั้นภาษาบูร์ยัตเขียนด้วยอักษรมองโกเลีย ใน พ.ศ. 2474 มีการปรับอักษรละตินมาใช้เขียนภาษาบูร์ยัตและนำอักษรซีริลลิกมาใช้อีกครั้งเมื่อ พ.ศ. 2482
พระสัทธรรมวิทยาตถาคต

พระสัทธรรมวิทยาตถาคต เป็นพระพุทธเจ้าองค์หนึ่งตามความเชื่อของชาวพุทธมหายาน พระนามของพระองค์หมายถึงพระตถาคตเจ้าผู้ทรงรอบรู้แจ้งในพระธรรมอันประเสริฐ บางคัมภีร์ระบุพระนามของพระองค์เป็น พระสัทธรรมประภาตถาคต ไม่ปรากฏพระพุทธรูปของพระองค์เป็นพิเศษ โดยมากจะนับถือพระองค์คู่ไปกับพระอวโลกิเตศวรโพธิสัตว์ 
ในคัมภีร์สหัสภุชสหัสเนตรอวโลกิเตศวรโพธิสัตว์ไวปุลยสมบูรณอภิญจนมหากรุณาจิตรธารณีสูตร กล่าวถึงพระองค์ว่าเป็นพระพุทธเจ้าในอดีต ตรัสรู้ในกาลที่ล่วงมาแล้วนานมาก แต่ยังทรงมีจิตเมตตาต่อสัตว์โลกจึงได้เนรมิตรพระโพธิสัตว์จำนวนมากมาโปรดสัตว์รวมทั้งพระอวโลกิเตศวร ซึ่งเป็นหลักฐานแสดงถึงแนวคิดของมหายานเกี่ยวกับพระโพธิสัตว์แบบหนึ่งว่า พระโพธิสัตว์เกิดจากพระพุทธเจ้า
พิยดา จุฑารัตนกุล

พิยดา จุฑารัตนกุล (สกุลเดิม: อัครเศรณี; เกิด 17 มิถุนายน พ.ศ. 2518) ชื่อเล่น อ้อม เป็นนักแสดง พิธีกร และผู้จัดละครชาวไทย เป็นบุตรสาวคนที่ 2 ของนักแสดงและผู้กำกับ พิศาล อัครเศรณี กับสุดารักษ์ อัครเศรณี มีพี่น้อง 4 คน สำเร็จการศึกษาระดับมัธยมศึกษา โรงเรียนมาแตร์เดอีวิทยาลัย และสำเร็จการศึกษาระดับปริญญาตรี คณะมนุษยศาสตร์ เอกภาษาไทย มหาวิทยาลัยศรีนครินทรวิโรฒ ประสานมิตร เข้าสู่วงการครั้งแรกด้วยการแสดง มีผลงานที่สร้างชื่อเสียงคือละครเรื่อง ทอฝันกับมาวิน ในปี พ.ศ. 2539 และ เรื่อง บางรักซอย 9 ในปี พ.ศ. 2546
ชีวิตส่วนตัว.
พิยดาสมรสกับศรา จุฑารัตนกุล ซึ่งเป็นบุตรชายของจเร จุฑารัตนกุล อดีตปลัดกระทรวงพาณิชย์ กับท่านผู้หญิงพรรณวดี จุฑารัตนกุล (สกุลเดิม สุวรรณรัฐ) นางสนองพระโอษฐ์ในสมเด็จพระนางเจ้าสิริกิติ์ พระบรมราชินีนาถ รวมถึงหลานของพลากร สุวรรณรัฐ องคมนตรี และเป็นลูกพี่ลูกน้องของภูริ หิรัญพฤกษ์ นักแสดงชาวไทย 
พิยดาและศราเข้ารับพระราชทานน้ำสังข์จากสมเด็จพระนางเจ้าสิริกิติ์ พระบรมราชินีนาถ และพระองค์ทรงประกอบพิธีสมรสพระราชทานแก่ทั้งสอง ณ พระตำหนักเปี่ยมสุข วังไกลกังวล จังหวัดประจวบคีรีขันธ์ เมื่อวันที่ 25 สิงหาคม พ.ศ. 2552 ต่อมามีบุตรสาวด้วยกันหนึ่งคน ชื่อ นาวา พัชรนันท์ จุฑารัตนกุล 
สวนดุสิตโพล.
ผลสำรวจ ดารานักร้องที่สุดแห่งปี
ถกลเกียรติ วีรวรรณ

ถกลเกียรติ วีรวรรณ ชื่อเล่น บอย (เกิด 20 เมษายน พ.ศ. 2509) เป็นผู้กำกับละครโทรทัศน์ ละครเวที และนักธุรกิจชาวไทย ปัจจุบันดำรงตำแหน่งประธานเจ้าหน้าที่บริหารกลุ่มของบริษัท เดอะ วัน เอ็นเตอร์ไพรส์ จำกัด (มหาชน), ผู้อำนวยการสถานีโทรทัศน์ช่องวัน 31, ประธานกรรมการของซีเนริโอ ในเครือจีเอ็มเอ็ม แกรมมี่ และอนุกรรมการขับเคลื่อนอุตสาหกรรมด้านศิลปะ ภายใต้คณะกรรมการยุทธศาสตร์ซอฟต์พาวเวอร์แห่งชาติ อดีตกรรมการผู้จัดการของเอ็กแซ็กท์และซีเนริโอ
ประวัติ.
ถกลเกียรติ วีรวรรณ เกิดเมื่อวันที่ 20 พ.ศ. 2509 เป็นบุตรของ ศาสตราจารย์พิเศษ ดร.อำนวย วีรวรรณ อดีตหัวหน้าพรรคนำไทย และพรรคมวลชน อดีตรองนายกรัฐมนตรี และรัฐมนตรีว่าการกระทรวงการคลัง กับ คุณหญิงสมรศรี วีรวรรณ
ถกลเกียรติจบการศึกษาในระดับชั้นประถมศึกษาจากโรงเรียนสาธิตจุฬาลงกรณ์มหาวิทยาลัย ระดับมัธยมศึกษาจาก Woodside Prioly School ระดับปริญญาตรี จากวิทยาลัยบอสตัน (B.A.) สหรัฐ ระดับปริญญาโท จากมหาวิทยาลัยบอสตัน (B.S.) นอกจากนี้ยังได้เข้ารับพระราชทานปริญญาบัตร วิทยาศาสตรดุษฎีบัณฑิตกิตติมศักดิ์ (เทคโนโลยีสื่อสารมวลชน) ที่มหาวิทยาลัยเทคโนโลยีราชมงคลธัญบุรี เมื่อวันที่ 28 พฤศจิกายน พ.ศ. 2555 และเข้ารับปริญญาศิลปศาสตรดุษฎีบัณฑิตกิตติมศักดิ์ (สาขาวิชาศิลปะการแสดง) จากมหาวิทยาลัยกรุงเทพ 19 เมษายน พ.ศ. 2559
ด้านชีวิตส่วนตัว ถกลเกียรติสมรสกับ "ปริม" กณิการ์ (นามสกุลเดิม ตระกูลทอง) ปัจจุบันมีบุตรสาว 2 คน ชื่อ น้องปราง ปรางสินี กับ น้องปวรดา
ผลงาน.
คอนเสิร์ต.
คอนเสิร์ต 20 ปีแรกในชีวิตการทำงานของคุณบอยโดยผ่านนักร้องและนักแสดงชั้นนำมากมาย เช่น นก สินจัย , กบ ทรงสิทธิ์ , นัท มีเรีย , แพท สุธาสินี , หนุ่ม อรรถพร , ศิรศักดิ์ อิทธิพลพาณิชย์ , ปนัดดา เรืองวุฒิ , รัดเกล้า อามระดิษ , ศักดิ์สิทธิ์ แท่งทอง , กัปตัน ภูธเนศ , มอส ปฏิภาณ , ป้อง ณวัฒน์ , แหม่ม คัทลียา , อ้อม พิยดา , เจี๊ยบ โสภิตนภา , พิมพ์ ซาซ่า , Vietrio และ บี้ อาร์ โตโน่ สิงโต กัน ริท ดิว รุจ แกรนด์ จิ๋ว แก้ม จาก The Star
จอร์จ บูล

จอร์จ บูล  เป็นนักคณิตศาสตร์ชาวอังกฤษ ผลงานสำคัญคือการคิดพีชคณิตแบบบูลขึ้น อันเป็นรากฐานสำคัญของ ตรรกศาสตร์ และวงจรดิจิทัล
จอร์จ บูล นักคณิตศาสตร์ชาวอังกฤษ ที่ University College Cork ผู้ที่นิยามพีชคณิตดังกล่าวขึ้นมาเพื่อเป็นส่วนหนึ่งของระบบทางตรรกศาสตร์ในกลางคริสต์ศตวรรษที่ 19 พีชคณิตแบบบูลนำเทคนิคทางพีชคณิตมาใช้กับนิพจน์ในตรรกศาสตร์เชิงประพจน์ ในปัจจุบันพีชคณิตแบบบูลได้ถูกนำไปประยุกต์อย่างแพร่หลายในการออกแบบทางอิเล็กทรอนิกส์ ผู้ที่นำไปใช้คนแรกคือคลาวด์ อี. แชนนอน นักวิทยาศาสตร์แห่งห้องทดลองเบลล์ (Bell Laboratory) ในคริสต์ศตวรรษที่ 20 โดยนำมาใช้ในการวิเคราะห์วงจรเน็ตเวิร์กที่ทำงานต่อกันหลาย ๆ ภาค เช่น วงจรของโทรศัพท์ เป็นต้น เมื่อมีการพัฒนาวงจร คอมพิวเตอร์ขึ้นก็ได้มีการนำเอาพีชคณิตบูลีนมาใช้ในการคำนวณ ออกแบบ และอธิบายสภาวะการทำงานของสถานะวงจรภายในระบบคอมพิวเตอร์ โดยพีชคณิตบูลีนเป็นพื้นฐานสำคัญในการออกแบบวงจรตรรกของระบบดิจิทัล
หม่อมเจ้าทิพยฉัตร ฉัตรชัย

ร้อยตรี หม่อมเจ้าทิพยฉัตร ฉัตรชัย (6 ตุลาคม พ.ศ. 2477 – 13 มกราคม พ.ศ. 2553) เป็นพระโอรสในพระเจ้าบรมวงศ์เธอ กรมพระกำแพงเพชรอัครโยธิน ประสูติแต่หม่อมเอื้อม ฉัตรชัย ณ อยุธยา เป็นผู้กำกับภาพยนตร์ และผู้นิพนธ์บทภาพยนตร์
พระประวัติ.
หม่อมเจ้าทิพยฉัตร ฉัตรชัย มีพระนามลำลองว่า ท่านชายเอื้อม เป็นพระโอรสในพระเจ้าบรมวงศ์เธอ กรมพระกำแพงเพชรอัครโยธิน ประสูติแต่หม่อมเอื้อม ฉัตรชัย ณ อยุธยา (สกุลเดิม อรุณทัต) เมื่อวันที่ 6 ตุลาคม พ.ศ. 2477 มีพระพี่น้องร่วมพระบิดา 11 องค์
หม่อมเจ้าทิพยฉัตร ฉัตรชัย เสกสมรสกับหม่อมจารุศรี (สกุลเดิม รัตนวราหะ) และมีหม่อมอีกสองคน คือ หม่อมมัณฑนา (สกุลเดิม บุนนาค) และหม่อมอรศรี (สกุลเดิม ลีนะวัต) มีโอรส-ธิดา 9 คนดังนี้ 
เกิดแต่หม่อมจารุศรี ฉัตรชัย ณ อยุธยา (6 มกราคม พ.ศ. 2480 – 28 ตุลาคม พ.ศ. 2558)
เกิดแต่หม่อมมัณฑนา ฉัตรชัย ณ อยุธยา
เกิดแต่หม่อมอรศรี ฉัตรชัย ณ อยุธยา
หม่อมเจ้าทิพยฉัตร ฉัตรชัย สิ้นชีพตักษัยเมื่อวันที่ 13 มกราคม พ.ศ. 2553 ที่วังในอำเภอปากเกร็ด จังหวัดนนทบุรี หลังจากประชวรด้วยพระโรคพาร์กินสัน เป็นเวลาถึง 15 ปี สิริชันษา 75 ปี นับเป็นหม่อมเจ้าองค์สุดท้ายของ การนี้พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระกรุณาโปรดเกล้าฯ ให้อรรถนิติ ดิษฐอำนาจ องคมนตรี เป็นผู้แทนพระองค์ไปประกอบพิธีพระราชทานน้ำหลวงสรงศพ และทรงพระกรุณาโปรดเกล้าฯ พระราชทานพระโกศบรรจุศพ และรับศพไว้ในพระราชานุเคราะห์เป็นเวลา 7 วัน
ทั้งนี้สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ทรงพระกรุณาโปรดให้ พลอากาศเอกสมชาย เปล่งขำ เป็นผู้แทนพระองค์นำพวงมาลาประดับหน้าศพ พร้อมพวงมาลาของพระบรมวงศานุวงศ์ ต่อมาหม่อมเจ้ามงคลเฉลิม ยุคล เสด็จเป็นองค์ประธานในพิธีพระราชทานเพลิงศพ ณ เมรุวัดพระศรีมหาธาตุวรมหาวิหาร
ผลงาน.
หม่อมเจ้าทิพยฉัตร มีผลงานกำกับภาพยนตร์ไทย และนิพนธ์บทภาพยนตร์เรื่องแรก "เจ้าแม่" เป็นภาพยนตร์แนวบู๊ ต่อมาเปลี่ยนเป็นแนวรักโรแมนติกของหนุ่มสาว ทุกเรื่องเน้นทิวทัศน์สวยงามและเพลงไพเราะ
บทละคร.
ระยะหลัง หม่อมเจ้าทิพยฉัตร ทรงหันไปทรงงานอยู่เบื้องหลัง เป็นนักแปลบทภาพยนตร์ต่างประเทศ และทรงประกอบกิจการร้านอาหารชื่อ "บ้านสีม่วง" กับหม่อมอรศรี
คินดะอิจิยอดนักสืบ

คินดะอิจิยอดนักสืบ เป็นนิยายแนวสืบสวนสอบสวน บทประพันธ์โดยโยโคมิโซะ เซชิ ตีพิมพ์ในประเทศญี่ปุ่นตั้งแต่ปี พ.ศ. 2479 ปัจจุบันตีพิมพ์ในประเทศญี่ปุ่นโดยสำนักพิมพ์คาโดกาวา โชเท็นและ สำนักพิมพ์ชุน โย โด นิยายชุดคินดะอิจิยอดนักสืบมีทั้งหมด 77 คดี (แต่ไม่ใช่ 77 เล่ม เพราะมีเป็นนวนิยายขนาดยาวจริง ๆ แค่ประมาณ 20 เล่ม ที่เหลือเป็นนิยายขนาดสั้นและเรื่องสั้น รวมจริงๆแล้วมีประมาณ40เล่ม) ได้รับความนิยมและกระแสตอบรับจากนักอ่านนิยายแนวสืบสวนสอบสวนในประเทศญี่ปุ่นเป็นอย่างมาก ด้วยการผูกปมเรื่องที่เป็นปริศนาซับซ้อนซ่อนเงื่อน เต็มไปด้วยเงื่อนไขผสมกับคดีฆาตกรรมสะเทือนขวัญ ที่ทำให้ผู้อ่านได้ติดตามและลุ้นระทึกไปกับปริศนาที่ต้องขบคิดเพื่อค้นหาตัวฆาตกร
จุดเด่นของนิยายเรื่องนี้ คือคินดะอิจิ โคสุเกะตัวละครหลักในการดำเนินเรื่อง ซึ่งเป็นนักสืบที่มีฝืมือในการสืบสวนสอบสวน แต่จากบุคลิกลักษณะภายนอกที่เต็มไปด้วยอารมณ์ขัน ติดอ่างและแต่งกายด้วยเสื้อผ้าและกางเกงฮากามะ ทำให้เกิดความแตกต่างกับอาชีพนักสืบอย่างชัดเจน การปรากฏตัวในการคลี่คลายคดีฆาตกรรมในแต่ละครั้งของคินดะอิจิ จึงเต็มไปด้วยความสงสัยและข้องใจแก่ผู้ที่เกี่ยวข้องกับคดีฆาตกรรมเป็นอย่างยิ่ง แต่คินดะอิจิก็สามารถใช้มันสมองอัจฉริยะในการไขปริศนาได้ทุกครั้งไป ความนิยมของคินดะอิจิทำให้ได้รับการสร้างเป็นภาพยนตร์และละครอยู่สม่ำเสมอ จนถึงปัจจุบันก็ยังทำอยู่
รายชื่อเล่มที่ตีพิมพ์ในประเทศไทย.
ในประเทศไทย คินดะอิจิยอดนักสืบ ตีพิมพ์โดยบลิส พับลิชชิ่ง ในหมวดหมู่ J-Suspense ตีพิมพ์ครั้งแรกเล่มที่ 1 คือ ฆาตกรรมในตระกูลอินุงามิ ในเดือนตุลาคม พ.ศ. 2547 แปลบทประพันธ์จากภาษาญี่ปุ่นต้นฉบับเป็นภาษาไทยโดย เสาวนีย์ นวรัตน์จำรุญ, ชมนาด ศีติสาร, บุษบา บรรจงมณี และ รัตน์จิต ทองเปรม ปัจจุบันคินดะอิจิยอดนักสืบ ตีพิมพ์มาจนถึงเล่มที่ 32 ซึ่งถือว่าพิมพ์จนจบแล้ว สำหรับรายชื่อเล่มที่ตีพิมพ์ในประเทศไทยแล้ว มีดังนี้
ลำดับที่ 1 ถึง ลำดับที่ 25 ออกโดย สำนักพิมพ์ บลิส พับลิชชิ่ง
ลำดับที่ 26 ถึง ลำดับที่ 32 ออกโดย สำนักพิมพ์ Talent 1
ปัจจุบัน พิมพ์ซ้ำ โดย สำนักพิมพ์ Prism ในเครือ สำนักพิมพ์อมรินทร์
โยโกมิโซะ เซชิ

โยโคมิโซะ เซชิ (; โรมาจิ: "Yokomizo Seishi") เกิดเมื่อวันที่ 24 พฤษภาคม พ.ศ. 2445 - วันที่ 28 ธันวาคม พ.ศ. 2524 ที่เมืองโคเบะ ประเทศญี่ปุ่น เป็นผู้ประพันธ์นวนิยายสืบสวนสอบสวนเรื่องดังของประเทศญี่ปุ่น คือ คินดะอิจิยอดนักสืบ อันเป็นต้นแบบของงานประพันธ์แนวสืบสวนสอบสวนในประเทศญี่ปุ่นยุคต่อมา
ชีวิตก่อนเป็นนักเขียน.
โยโคมิโซะเกิดที่เมืองโคเบะ จังหวัดเฮียวโกะ ประเทศญี่ปุ่น เริ่มอ่านนิยายสืบสวนตั้งแต่ยังเป็นเด็กๆ และมีผลงานครั้งแรกขณะทำงานเป็นพนักงานอยู่ที่ธนาคารไดอิจิในปี ค.ศ. 1921 โดยได้ตีพิมพ์เรื่องลงในนิตยสารชื่อดัง "ชินเซย์เนน" (Shin Seinen: "หนุ่มสาวยุคใหม่") นิยายเรื่องนั้นชื่อว่า "โอโซโรชิกุ เอพริลฟูล" หรือในชื่อไทยว่า "เอพริลอันน่าสะพรึงกลัว" เขาสำเร็จการศึกษาจากวิทยาลัยเภสัชศาสตร์แห่งโอซากะ (ปัจจุบันเป็นส่วนหนึ่งของมหาวิทยาลัยโอซากะ) โดยได้รับปริญญาเภสัชศาสตร์บัณฑิต และรับสืบทอดกิจการร้านขายยาของครอบครัว แต่ด้วยความสนใจในงานวรรณกรรมและด้วยการสนับสนุนของเอโดกาวะ รัมโป เขาจึงมุ่งหน้าไปยังกรุงโตเกียว เข้าทำงานที่สำนักพิมพ์ฮากูบันชะ ในปี ค.ศ. 1926 ต่อมาจึงลาออกเมื่อปี ค.ศ. 1932 และผันตัวเองไปเป็นนักเขียนอาชีพ
งานเขียนนักสืบ.
โยโคมิโซะ เป็นนักเขียนนิยายแนวสืบสวนสอบสวน ผลงานที่มีชื่อเสียงที่สุดคือ คินดะอิจิยอดนักสืบ ซึ่งมีแรงบันดาลใจมาจากนิยายแนวสืบสวนสอบสวนของอกาธา คริสตีและดิกสัน เขาริเริ่มทดลองเขียนนิยายแนวสืบสวนสอบสวนครั้งแรก โดยที่ในญี่ปุ่นขณะนั้นยังไม่มีนิยายแนวสืบสวนสอบสวน จึงทำให้นิยายเรื่องแรกของโยโกมิโซะ ได้รับรางวัลเพียงชมเชยในการประกวดนิยายแห่งประเทศญี่ปุ่นครั้งที่ 1 ซึ่งจัดโดยชมรมนิยายนักสืบแห่งประเทศญี่ปุ่น ภายหลังจากได้รับรางวัล โยโกมิโซะเริ่มเขียนนิยายแนวสืบสวนสอบสวนมาตลอด พร้อมกับได้รับการตอบรับเป็นอย่างดีจากนักอ่าน
โยโคมิโซะเขียนนิยายแนวสืบสวนสอบสวนจนอายุเกือบหกสิบปี จึงเบนเข็มไปเขียนผลงานที่เกี่ยวข้องและตีแผ่สังคมแทน เนื่องจากผลงานการเขียนที่เต็มไปด้วยปริศนาซ่อนเร้น หรือทริกที่ใช้ในการเขียนเกี่ยวกับนักสืบ ไม่เป็นที่นิยมจากนักอ่าน และในปี พ.ศ. 2517 โยโกมิโซะจึงหันกลับมาเขียนนิยายแนวสืบสวนสอบสวน ที่เขียนค้างไว้จนเสร็จเมื่ออายุได้เจ็ดสิบสองปี จนกระทั่งเสียชีวิตเมื่อวันที่ 28 ธันวาคม พ.ศ. 2524 ที่เมืองโตเกียว ประเทศญี่ปุ่น
ผลงานการเขียน.
โยโคมิโซะ สร้างผลงานการเขียนแนวสืบสวนสอบสวนไว้จำนวนมาก ต่อมาในปี พ.ศ. 2513 สำนักพิมพ์คาโดกาวะได้นำผลงานการเขียนของโยโกมิโซะมาตีพิมพ์ ทำให้กระแสการตอบรับงานเขียนของโยโคมิโซะในอดีตมีจำนวนมาก ได้รับความนิยมจากนักอ่านอย่างสูง และได้การยอมรับและยกย่องถึงการเป็นสุดยอดของนักเขียนนิยายแนวสืบสวนสอบสวน ในด้านของคุณภาพและปริมาณ นิยายของโยโคมิโซะถูกนำมาดัดแปลงเป็นภาพยนตร์และการ์ตูนญี่ปุ่น ซึ่งคินดะอิจิ กับ คดีฆาตกรรมปริศนา ก็ได้แรงบันดาลใจจากคินดะอิจิ โคสุเกะในฐานะหลานชายของยอดนักสืบในตำนาน ซึ่งผลงานการเขียนของโยโคมิโซะ เซชิ มีดังนี้
เกียรติยศ.
ปี ค.ศ. 1980 สำนักพิมพ์คาโดกาวาร่วมกับทีบีเอสทีวี (Tokyo Broadcasting System) จัดให้มีการประกวดรางวัลด้านวรรณกรรม ให้ชื่อว่า รางวัลโคโยมิโซะ เซชิ เพื่อเป็นเกียรติแก่เขา โดยมีการมอบรางวัลทุกปีให้แก่นิยายแนวลึกลับที่ยังไม่ได้ตีพิมพ์ ผู้ชนะเลิศจะได้ถ้วยรางวัลคินดะอิจิ โคสุเกะ กับเงินรางวัล 10 ล้านเยน นอกจากนี้นิยายที่ชนะเลิศจะได้ตีพิมพ์กับสำนักพิมพ์คาโดกาวา และนำไปจัดทำเป็นละครออกฉายทางสถานีโทรทัศน์ TBS ด้วย